ฮั่งเส็งปิดลบ 59.13 จุด ตามตลาดหุ้นจีน
ฮั่งเส็งปิดลบ 59.13 จุด ตามตลาดหุ้นจีน
18 มิ.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลงในวันนี้ โดยดัชนีฮั่งเส็งลดลง 59.13 จุด หรือ 0.22% ปิดวันนี้ที่ 26,694.66 จุด ตามตลาดหุ้นจีน จากความวิตกเกี่ยวกับการออกหุ้นไอพีโอครั้งใหญ่ในตลาดหุ้นจีน
กัวไถ่ จูหนาน ซิเคียวริตีส์ ได้เปิดขายหุ้นไอพีโอในตลาดหุ้นเซี่ยงไฮ้ของจีนวันนี้ ซึ่งถือเป็นการขายหุ้นไอพีโอครั้งใหญ่สุดในจีนในรอบ 5 ปี โดยบริษัทตั้งเป้าจะขายหุ้นให้ได้ถึง 3.01 หมื่นล้านหยวน หรือ 4.92 พันล้านดอลลาร์สหรัฐ ที่ราคา 19.71 หยวนต่อหุ้น
ตัวเลขดังกล่าวถือเป็นการขายหุ้นครั้งใหญ่ที่สุดนับตั้งแต่ไชน่า เอเวอร์ไบรท์ แบงก์ มีการระดมทุนจากหุ้นไอพีโอได้ 3.2 พันล้านดอลลาร์เมื่อเดือนส.ค.2553